b'\n_START_ARTICLE_\nYl\xc3\xa4arktinen\n_START_PARAGRAPH_\nYl\xc3\xa4arktinen on tundra-alueen pohjoisosa, joka on l\xc3\xa4hinn\xc3\xa4 polaariaavikkoa tai arktista puoliaavikkoa. J\xc3\xa4\xc3\xa4tik\xc3\xb6iden ulkopuolista yl\xc3\xa4arktista aluetta luonnehtii kasvillisuuden ja el\xc3\xa4imist\xc3\xb6n niukkuus. Tyypillist\xc3\xa4 yl\xc3\xa4arktista aluetta on Gr\xc3\xb6nlannin pohjois- ja luoteisrannikoilla. Yl\xc3\xa4arktisella alueella viihtyv\xc3\xa4t muun muassa naali, myskih\xc3\xa4rk\xc3\xa4 ja susi.\n_START_SECTION_\nYl\xc3\xa4arktiset Huippuvuoret\n_START_PARAGRAPH_\nEr\xc3\xa4s m\xc3\xa4\xc3\xa4ritelm\xc3\xa4 laskee yl\xc3\xa4arktiseksi alueen jossa hein\xc3\xa4kuun keskil\xc3\xa4mp\xc3\xb6tila on 4-8 C. T\xc3\xa4ll\xc3\xb6in yl\xc3\xa4arktiseksi luettaisiin Huippuvuoret. Siell\xc3\xa4 kasvukausi on noin 100 vuorokautta. Yleens\xc3\xa4 yl\xc3\xa4arktisella alueella kasvaa sammalia ja j\xc3\xa4k\xc3\xa4li\xc3\xa4, ellei ole polaariaavikkoa tai j\xc3\xa4\xc3\xa4tikk\xc3\xb6\xc3\xa4. Suppealajisia putkilokasveja on vain 20 prosentilla pinta-alasta. Esimerkiksi huippuvuorilla kasvaa vain 164 alkuper\xc3\xa4ist\xc3\xa4 ja 7 ihmisen tuomaa lajia. Kasvit kasvavat parhaimmillaankin 30\xc2\xa0cm:n korkuiseksi. Yl\xc3\xa4arktisen alueen kasvillisuus on l\xc3\xa4hinn\xc3\xa4 saraa, hein\xc3\xa4\xc3\xa4, unikon(Papaver dahlianum) kaltaisia kukkakasveja ja lapinvuokkoa Dryas octopetala. Huippuvuorilla el\xc3\xa4\xc3\xa4 suurista nis\xc3\xa4kk\xc3\xa4ist\xc3\xa4 vain huippuvuortenpeuroja, j\xc3\xa4\xc3\xa4karhuja ja naaleja. Toisaalta Huippuvuorilla eiv\xc3\xa4t ole menestyneet myskih\xc3\xa4rk\xc3\xa4, napaj\xc3\xa4nis ja j\xc3\xa4nis. Huippuvuorilla viihtyv\xc3\xa4t s\xc3\xa4\xc3\xa4nn\xc3\xb6llisemmin mm. lokit, kihut ja jotkut kahlaajat.'